निराला नगर में एक विवादित जमीन पर मकान का निर्माण चल रहा है। धीरज के भाई ने उस मकान के बिजली के काम का ठेका लिया है। धीरज गुरुवार को काम करवाने पहुंचा था। धीरज ने कहा कि पहले उमेश दरोगा पैसा लेने पहुंचा। वह पैसे लेकर चला गया उसके कुछ ही देर बाद एक और दरोगा पैसे लेने आया और उसने भी मकान मालिक से पैसा लिया। धीरज ने दोनों का पैसे लेते हुए वीडियो बना लिया। कहा- शाम के समय एसआई राजू पहुंचे और उन्होंने भी पैसे की मांग की। जब पैसे नहीं दिए तो थाने ले गया। उसके साथ यहां राजू व अन्य स्टाफ ने मारपीट की। मोबाइल से वीडियो और ऑडियो डिलीट करवाया गया। इसके बाद देर रात जब ठेका देने वाले व्यक्ति ने एसआई को 20 हजार रुपए दिए, तब छोड़ा।